শারীরিক ও মানসিক চিকিৎসায় বৈষম্য নেই, মিলবে বিমার সুবিধা: ঝাড়খণ্ড হাইকোর্ট

রাঁচি: মানসিক চিকিৎসায় (Psychiatric treatment) বড়সড় রায় দিল ঝাড়খণ্ড হাইকোর্ট (Jharkhand High Court)। স্বাস্থ্যবিমা (Health Insurance) নিয়ে অনেক সময় বিভ্রান্ত হতে হয় সুবিধাভোগীদের। কোন অসুস্থতায় বিমা পাব, বা কোন সমস্যায় পাব না, এই নিয়ে প্রশ্ন থাকে।

এবার সেই প্রশ্নের অনেকটাই লাঘব করে দিল ঝাড়খণ্ড হাইকোর্ট। একটি মামলার শুনাতিতে হাইকোর্ট স্পষ্ট করে দিয়েছে, শারীরিক চিকিৎসায় (Health Issue) বিমার যে সুবিধা মেলে মানসিক চিকিৎসার ক্ষেত্রেও তা প্রযোজ্য হবে।

আরও পড়ুন: মাওবাদে ‘নো টলারেন্স’, ছত্তিশগড়ে বিরাট সাফল্য যৌথ বাহিনীর

২০১৭ সালের মেন্টাল হেলথ কেয়ার আইনের একুশ ধারা অনুযায়ী শারীরিক ও মানসিক চিকিৎসার ক্ষেত্রে বিমার অর্থ পেতে কোনরকম বৈষম্যের সুযোগ নেই বলে অভিমত দিলেন বিচারপতি আনন্দ সেন (Justice Anand Sen)

কোল ইন্ডিয়া লিমিটেডের (Coal India Ltd) সহযোগী সংস্থা ভারত কোকিং কোল থেকে অবসরপ্রাপ্ত কর্মীর স্ত্রীর মানসিক চিকিৎসায় বিমার অর্থ না পাওয়ায় মামলা। আদালত তার পর্যবেক্ষণে জানিয়ে দেয়, শারীরিক চিকিৎসায় যে পরিষেবা বিমা থেকে পান , মানসিক চিকিৎসায় সেই সুবিধা পাওয়া যাবে। কোনও বৈষম্য নেই।